הנאשמים הזכאים לעורך דין פלילי בחינם מטעם הסנגוריה הציבורית הם קטינים (פרט לעבירות תעבורה קלות), בעלי מוגבלות (עיוורים/חירשים/אילמים/אנשים שיש חשש שהם חולי נפש או לוקים בשכלם), נאשמים בעבירה שעונשה 10 שנות מאסר לפחות בבית המשפט המחוזי, חסרי אמצעים המואשמים בעבירה שהעונש בגינה הוא 5 שנות מאסר לפחות, נאשמים שהתביעה מבקשת להטיל עליהם מאסר בפועל, נאשמים שהוזמנו לדיון במסגרת יום הקראות וכל הנאשמים הנוספים שבית המשפט הורה למנות להם סנגור ציבורי.
העצורים שזכאים לעורך דין פלילי בחינם מטעם הסנגוריה הציבורית הם קטינים, מי שהוגשה נגדם בקשה למעצר עד תום ההליכים נגדם, וחסרי אמצעים שעצורים לצרכי חקירה.